Wosobowy železniski bliskowobchad mjez Zhorjelcom a Wojerecami je wohroženy. Po Zhorjelskim wokrjesnym sejmiku wupraji so wčera tež Budyski sejmik za to, čaru zachować.
Budyšin (SN/at). Budyskemu wokrjesnemu sejmikej přisłuša dalši Serb. Dr. Pětš Milan Jahn-Brězan z Debsec je nowy wokrjesny radźićel frakcije SPD/Zelenych. Wón naslěduje Katju Altmann, kotraž bě do Drježdźan přećahnyła. Dokelž nětko hižo w Budyskim wokrjesu njebydli, je wona mandat wróćiła. Krajny rada Michael Harig (CDU) je noweho radźićela na spočatku wčerawšeho posedźenja wokrjesneho sejmika spřisahał, při čimž skónči Jahn-Brězan swój slub ze serbskimi słowami „Dalokož mi Bóh pomha“. Hač naslědnik tež městno předchadnicy w kulturnym a kubłanskim wuběrku přewozmje, abo w hinašim wuběrku skutkuje, wo tym ma wokrjesny sejmik hišće rozsudźić. Nowa zestawa wuběrkow bu hakle w juniju wobzamknjena.
szl_Latn szl_Latn